Pedro Sanjurjo

Pedro Sanjurjo Pérez, nado en Ourense o 14 de febreiro de 1812 e finado na Coruña en 1879, foi un xurista e político galego, conde de Torre Penela.

 Traxectoria 
Foi xuíz de Lugo (1836), oidor da Real Audiencia de La Habana (1849) e maxistrado decano da Audiencia de Manila (1869). Membro do Partido Moderado, foi deputado en Cortes por Ourense (1839-1841, 1844-1846) e polo distrito de Bande (1850-1854, 1857-1858, 1863-1865). Foi nomeado alcalde da Coruña polo Gobernador civil en xaneiro de 1875.El Ejemplo, 15-1-1875, p. 2.

 Vida persoal 
Era irmán do tamén deputado Manuel Sanjurjo Pérez. Casou con Clotilde Flórez de Losada Quiroga, e foi pai de María de la Asunción (casada con Eduardo de Torres Taboada), Clotilde (casada con Antonio del Moral López) e o maxistrado e deputado Pedro Sanjurjo Flórez, casado con Pilar Argudín.

 Notas 

Categoría:Alcaldes da Coruña
Categoría:Alcaldes de Galicia durante a Restauración
Categoría:Deputados de Galicia no Congreso dos Deputados
Categoría:Nados en Ourense
Categoría:Nados en 1812
Categoría:Finados en 1879
Categoría:Personalidades de Galicia sen imaxes finados hai máis de 80 anos
Categoría:Políticos do Partido Moderado